Jannik Sinner

Janikas Sineris (; g. 2001 m. rugpjūčio 16 d.) – profesionalus Italijos tenisininkas. 2024 m. žaidėjas buvo pirmoje ATP reitingo vietoje. J. Sineris laimėjo 19 ATP turo vienetų titulų, tarp jų du Didžiojo kirčio turnyrus – 2024 m. Australijos ir 2024 m. US Open, kur tapo pirmuoju italu, kada nors laimėjusiu US Open turnyrą. Jis taip pat yra trijų „Masters 1000“ titulų laimėtojas. J. Sineris taip pat tapo ATP finalo vicečempionu bei 2023 m. padėjo Italijos komandai pirmą kartą nuo 1976 m. laimėti Davis Cup turnyrą.Scintillating Sinner Leads Italy To Davis Cup Title

J. Sineris dvejetų varžybų reitinge 2021 m. rugsėjį yra pasiekęs 124 vietą ir yra iškovojęs vieną ATP turo dvejetų titulą.Sinner Surprise: Italian dethrones Djokovic to reach first Grand Slam final

 Biografija 
J. Sineris užaugo šiaurės Italijoje, daugiausia vokiškai kalbančiame Pietų Tirolio regione. Nuo 7 iki 12 metų amžiaus mokėsi slidinėjimo, tačiau būdamas 13 metų pradėjo domėtis tik tenisu ir persikėlė į Bordigerą treniruotis pas veteraną trenerį Riccardo Piatti.Italy, Carota Boys, Australian Open, positive test: Everything you always wanted to know about Jannik Sinner (but never had the time to find out) – updated after 2024 US Open title Nepaisant mažų pasiekimų jaunimo amžiaus grupėje, J. Sineris būdamas 16 metų pradėjo žaisti profesionaliose vyrų varžybose ir tapo vienu iš nedaugelio žaidėjų, laimėjusių kelis ATP „Challenger Tour“ titulus būdamas 17 metų. 2019 m. italas pateko į ATP reitingų pirmąjį šimtuką.

2021 m. jis tapo jauniausiu ATP 500 turnyro čempionu „Washington Open“ varžybose ir tapo pirmuoju žaidėju, gimusiu ne anksčiau 2000 m., patekusiu į geriausių žaidėjų TOP10. J. Sineris iškovojo savo pirmąjį „Masters 1000“ titulą 2023 m. „Canadian Open“ turnyre, o sezoną baigė patekęs į ATP finalo finalą ir prisidėjęs prie Italijos pergalės Davis taurės turnyre.

2024 m. „Australian Open“ J. Sineris pusfinalyje nugalėjo tuometinę pirmą pasaulio raketę Novaką Džokovičių ir pasiekė savo pirmąjį Didžiojo kirčio turnyro finalą.Sinner Surprise: Italian dethrones Djokovic to reach first Grand Slam final Vėliau tais pačiais metais jis penkių setų finale įveikė Danilą Medvedevą, iškovojęs savo pirmąjį Didžiojo kirčio turnyrą.Sinner, winner: Italian takes first major at AO 2024 Patekęs į 2024 m. „US Open“ finalą, jis tapo pirmuoju žaidėju, gimusiu XXI amžiuje (ir pirmuoju žmogumi, gimusiu po 1988 m.), pasiekusiu visus keturis Didžiojo kirčio turnyrų pusfinalius. Taip pat jis tapo tik antruoju tai padariusi italu per visą istoriją. 

2025 m. sezoną italas pradėjo antra iš eilės pergale „Australian Open“ turnyre, finale nugalėjęs Alexander Zverev 6–3, 7–6(7–4), 6–3. 

2025 m. vasarą italas pasiekė Prancūzijos atvirojo teniso čempionato finalą, kuriame po atkaklios kovos 6–4, 7–6(7–4), 4–6, 6–7(3–7), 6–7(2–10) pralaimėjo ispanui Carlos Alcaraz.

2025 m. liepos 13 d. Vimbldono čempionato finale J. Sinneris atsirevanšavo C. Alcarazui ir jį nugalėjo 4–6, 6–4, 6–4, 6–4.Wimbledon final: Brilliant Sinner beats Alcaraz to win title

 Rezultatai Didžiojo kirčio turnyruose 
 Rezultatas Metai Turnyras Danga Priešininkas RezultatasPergalė2024Australian OpenKieta Daniil Medvedev 3–6, 3–6, 6–4, 6–4, 6–3Pergalė2024US OpenKieta Taylor Fritz 6–3, 6–4, 7–5Pergalė2025Australian Open (2)Kieta Alexander Zverev6–3, 7–6(7–4), 6–3Pralaimėjimas2025French OpenGruntas Carlos AlcarazPergalė2025WimbledonŽolė Carlos Alcaraz

 Šaltiniai 

 Nuorodos 
 Oficiali svetainė
 Profilis ATP

Kategorija:Italijos tenisininkai